*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*194. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Keresetek reálértékének csökkenését kompenzáló döntések meghozatala

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Firle-Paksi Anna aljegyző  **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  Pénzügyi és Gazdasági Bizottság 2023.11.21. |

**Tisztelt Képviselő-testület!**

Mint mindannyiunk előtt ismert a koronavírus, majd humanitárius katasztrófa okozta veszélyhelyzetben mára rendkívül nehéz gazdasági helyzetbe kerültek a vállalkozások, az önkormányzatok és természetesen az állampolgárok sem kivételek. Az élelmiszerárak, az energiaárak, a szolgáltatások árainak növekedésének mértékét nem tudja lekövetni a dolgozók bére, sajnos pont, hogy az előzőekben említett nehéz gazdasági helyzet miatt nem tudunk infláció mértéket követő béremelést sem eszközölni.

Az idei évben 2022. évhez képest a minimálbér változásához kapcsolódóan bruttó 32 000 Ft/fő/hó, a garantált bérminimumhoz kapcsolódóan bruttó 36 400 Ft/fő/hó emelés történt. Emellett a személyi kiadások tervezésénél az a már előző évben is elfogadott elv változatlanul érvényesült, miszerint a központi bérintézkedéssel nem érintett dolgozók vonatkozásában is történjen bérrendezés a jövedelem reálértékének részbeni megőrzése érdekében. A behatárolt pénzügyi fedezet miatt bruttó 20.000 Ft/fő/hó béremeléssel számoltunk, ennek megfelelően fogadtuk el az eredeti előirányzatokat. Az év folyamán bruttó 10.000 Ft/fő/hó egyszeri jövedelem-kiegészítés nyújtására került sor, mely egyösszegben került kifizetésre a dolgozóknak.

A fentiekben részletezett bérintézkedések sem érik el a minimálbér és garantált bérminimum 2023. évi emelésének 14%-os mértékét.

Ezzel szemben pedig a 2023. évben az infláció mértéke várhatóan 17-19% körül alakul.

Ahhoz, hogy legalább a keresetek reálértékcsökkenését részben kompenzálhassuk, lehetőségeinkhez mérten további bérkorrekciós intézkedésekre lenne szükség.

A gazdasági társaságok üzleti tervei 2023. évi várható teljesülésének felülvizsgálata során megállapításra került, hogy az idei évben lehetőség lenne az év végén keresetek reálértékének csökkenését kompenzáló döntések meghozatalára úgy, hogy ezen döntések nem, vagy csak kis mértékben igényelnének a már jóváhagyott költségvetés. illetve üzleti tervek korrigálását, módosítását.

A Bátaszékért Marketing Nkft. esetében az üzleti terv teljesülése lehetőséget teremt a kompenzáció megvalósítására.

A BÁT-KOM 2004. Kft. esetében nincs az üzleti tervében rendelkezésre álló szabad forrás erre a célra. Javasoljuk, hogy a Képviselő-testület biztosítsa részére is.

A fentiekre tekintettel javasoljuk az alábbi határozati javaslat meghozatalát:

**H a t á r o z a t i j a v a s l a t:**

**Keresetek reálértékének 2023. évi csökkenését kompenzáló döntések meghozatalára**

Bátaszék Város Önkormányzatának Képviselő-testülete - kizárólagos tulajdonosi jogkörében - eljárva

1. hozzájárul, hogy a Bátaszékért Marketing Nkft. esetében a tulajdonosi, valamint munkáltatói jogok gyakorlására jogosult a foglalkoztatottak, megbízott keresetének reálérték csökkenését kompenzáló munkáltatói (differenciált) döntéseket meghozza 1.000.000 Ft + járulékai erejéig a Nkft. 2023. évi üzleti tervének terhére;
2. hozzájárul, hogy a BÁT-KOM 2004. Kft. esetében a tulajdonosi, valamint a munkáltatói jogok gyakorlására jogosult a dolgozók keresetének reálérték csökkenését kompenzáló munkáltatói (differenciált) döntéseket meghozza 3.300.000 Ft + járulékai erejéig a Kft. 2023. évi üzleti tervének terhére.

*Határidő:* 2023. november 27.

*Felelős:* Dr. Firle-Paksi Anna aljegyző

(a határozat megküldésért)

*Határozatról értesül:* érintettek

Bátaszéki KÖH Pénzügyi Iroda

irattár